|  |  |  |
| --- | --- | --- |
|  |  | CATALÀLA POESIA Tasca 2 |

Ara que ja heu triat un poeta o poetessa (tasca 1), el que toca és endinsar-nos en la seva poesia. Per això, haureu de triar una de les seves poesies i fer les següents activitats:

1. Copia la poesia ( cerqueu una que us agradi, us transmeti alguna cosa i tingui, com a **mínim** 3 estrofes, o 12 versos)
2. Explica, amb les teves paraules, de què tracta aquest poema.
3. Recita el poema.

Per a fer-ho com cal, visita el següent enllaç on trobaràs les indicacions per a fer un bon recitat:

<http://magpoesia.mallorcaweb.com/quaderns/csactivitats.html#digues>

També podeu donar una ullada al web: [www.viulapoesia.com](http://www.viulapoesia.com) , on hi ha alguns poemes recitats pels seus autors (podeu fer la cerca per autor, nom del poema…).

Practiqueu-lo tantes vegades com us faci falta i, quan ho tingueu, us graveu en vídeo i ho pengeu al vostre drive a català, i si no podeu, ens ho envieu per correu utilitzant la pàgina WE TRANSFER, que permet enviar arxius que pesen més.

Us deixo una senzilla rúbrica d’avaluació per tal que us ajudi a saber en quin nivell de recitat esteu i el moment adequat per fer-nos-ho arribar (primer visualitzeu-lo vosaltres o ensenyeu-lo a algú de la vostra família per tal d’assegurar-vos que el recitat està ben fet):

|  |  |  |  |
| --- | --- | --- | --- |
| JUST | CORRECTE | BO | EXCEL·LENT |
| En el recitat es detecta alguna inseguretat en pronúncia i entonació. | La pronúncia, dicció i entonació són correctes. | La pronúncia, dicció i entonació són clares i escaients per a recitar poesia. | Presenta gran expressivitat, amb una acurada pronúncia i una entonació emotiva. |

* Feu especial atenció a la dicció (que s’entengui bé el que dieu, vocalitzeu) ja que el curs passat vam detectar al recital de poesia de Sant Jordi que aquest era el vostre punt feble!